শেষে এতটুকু বলে লেখাটি শেষ করতে চাই যে, আসুন সবাই মিলে আমাদের এ ঘুনে ধরা সমাজ ও জাতিকে ধর্মীয় আদর্শে উজ্জিবিত করি এবং সমস্ত অকুশল কর্ম থেকে সমাজ ও জাতিকে মুক্ত করি। সে সাথে মনের সমস্ত কলুষতা, লোভ, দ্বেষ- কে চিরতরে বিদায় করি এবং নিজে পরিশুদ্ধ হয়ে কুশল কর্মে নিয়োজিত থাকি। কারণ নিজে পরিশুদ্ধ না হলে অন্যকে পরিশুদ্ধ করা যায় না। সে সাথে আমাদের বৌদ্ধকুলের গৌরব, সদ্ধর্মের ধ্বজাধারী, মুক্ত পুরুষ পরম শ্রদ্ধেয় শ্রীমৎ সাধনানন্দ মহাস্থবির (বনভন্তে) মহোদয়ের উপদেশ বানী মেনে চলি এবং ইহকাল ও পরকালের জন্য পূণ্য সঞ্চয় করি। সমাজ ও জাতির উন্নয়নে একতাবদ্ধ হয়ে কাজ করি। কারণ একমাত্র বৌদ্ধ ধর্মের মধ্যেই প্রকৃত সত্য নিহিত। ভন্তের উপদেশ মতে, সত্যকে জানাটাই জ্ঞান, না জানাটাই অজ্ঞান। আমরা অজ্ঞানী হবো না, আমরা মূর্খ হবো না, আমরা জ্ঞানী হবো, আমরা পন্ডিত হবো। কারণ একমাত্র জ্ঞানী ও পন্ডিত ব্যাক্তি সমাজ, জাতি ও দেশের উন্নয়ন ঘটাতে পারে, অপর কেহ নয়। কাজেই সমাজ ও জাতি গঠনে বৌদ্ধ ধর্মের ভূমিকা গভীরভাবে উপলব্ধি করে সবাইকে সমানতালে এগিয়ে আসতে হবে। সেদিন বেশি দূরে নয়, যেদিন সকলেই সদ্ধর্মের আদর্শে আদর্শিত হয়ে একটি আলোকিত সমাজ ও জাতি গঠন করতে সক্ষম হবো।